El personal del Gabinet Psicopedagògic Municipal i de l’SPE V-13 es forma per a atendre xiquets i joves amb altes capacitats intel·lectuals
2025-07-24

En la seua obstinació per continuar donant la millor atenció a l’alumnat que forma part dels centres educatius del municipi, el personal del Gabinet Psicopedagògic Municipal de Burjassot i de l’SPE V-13 s’estan formant per a orientar a xiquets i joves amb altes capacitats intel·lectuals i orientar a les seues famílies.

Així, els citats professionals, gràcies a la implicació i el treball de la Regidoria d’Educació de l’Ajuntament de Burjassot, dirigida per la Regidora Olga Camps, i comptant amb el suport de l’Associació Valenciana de l’Alumnat Superdotat i Talentós (AVAST) han participat en una sessió formativa impartida per Luz Bueno, psicòloga de l’associació, amb la finalitat de conéixer millor a aquest alumnat d’altes capacitats i de desmitificar falses creences sobre aquest, anteriorment denominats superdotats.

Amb aquesta nova acció desenvolupada des de la Regidoria d’Educació es té com a objectiu formar als professionals del municipi que realitzen l’avaluació d’aquest alumnat.

L’associació Avast té com a objectiu primordial assistir a la població de persones d’alta capacitat intel·lectual, especialment als xiquets i joves que necessiten d’actuacions preventives, assistencials i rehabilitadores en l’àmbit primari. També ho és la difusió, l’estudi de la realitat de les altes capacitats, igual que la formació d’aquells professionals que puguen estar en contacte amb aquesta realitat, així com la cooperació amb altres associacions o entitats de finalitats similars.